《感怀》
清代·陈凤昌

一袭青衫绝世缘，尚馀诗酒习难捐。囊空客与花争笑，屋破风和月伴眠。

憔悴首阳愁夕霭，萧条寒食感春鸢。江山本是无情物，话到兴亡亦可怜。

作者简介：陈凤昌（1865～1906），字鞫谱，又字卜五，号小愚。台湾台南人，原籍福建南安，七岁随父来台。性豪放好学，三十岁始为廪生。乙未之役，曾联络族人吁刘永福领帅守台。而吴彭年殉难八卦山，甚壮之，洒酒为文以祭，有「君为雄鬼，仆作懦夫」之语。越数年，亲负吴彭年骨归葬广东，并以百金寿其母，闻者义之。割台后，见事不可为，乃幽居于家，每眷怀时局，悲愤难抑，辄呼酒命醉。时与连横、胡殿鹏等相互对饮，抗论古今事，盘桓于残山剩水之中，凭吊遗迹。其诗才情敏妙，托兴深微，悲忧穷蹙，感发于心。著有《拾唾》四卷、《小愚斋诗稿》一卷。